Mihai Stoica este convins! Care vor fi ultimele două echipe ce vor ajunge în playoff
Stoica a declarat că este "formidabil pentru competiție" să existe atâtea rezultate de egalitate, menționând și că Dinamo București, care părea condamnată la retrogradare, a revenit în luptă.
"Dinamo, la cum joacă, nu are cum să retrogradeze direct. Nu poate să aibă constant ghinionul de la Iași. Eu cred că poate să scape și de baraj", a spus MM Stoica la Orangesport.
Pronosticurile lui Stoica
Managerul FCSB a dat ca favorită la locul 5 Farul Constanța, considerând că echipa va obține cel puțin un egal în meciul cu FC Botoșani.
Pentru locul 6, Stoica a declarat că Universitatea Cluj este favorită, având o șansă mai mare decât Sepsi OSK, FC Hermannstadt și UTA Arad.
"Cred că va fi o luptă strânsă între U Cluj și Sepsi. Nu le văd pe Hermannstadt și UTA Arad în lupta pentru playoff", a concluzionat Stoica.
Programul etapei cu numărul 30
Vineri, 8 martie
Ora 20.00 CFR 1907 Cluj - FC Hermannstadt
Ora 20.00 Dinamo București - UTA Arad
Ora 20.00 Petrolul Ploiești - Sepsi OSK Sf. Gheorghe
Ora 20.00 FC Voluntari - Universitatea Cluj
Ora 20.00 FC Botoșani - Farul Constanța
Sâmbătă, 9 martie
Ora 20.00 FC Rapid 1923 - FCSB
Duminică, 10 martie
Ora 20.45 FC U Craiova 1948 - Universitatea Craiova
Luni, 11 martie
Ora 20.00 Oțelul Galați - Politehnica Iași
Urmăriți SPORT.RO și pe Google News